 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 27. decembrī Nr. 768**

(protokols Nr. 26, 31. p.)

**Par finansiālu atbalstu grāmatas “Pils uz augšu krīt” izdošanai**

Madonas novada pašvaldībā saņemts AS “Latvijas mediji”, reģ. nr. 40103027253, iesniegums (reģistrēts Madonas novada pašvaldībā 28.11.2024. ar Nr. 2.1.3.1/24/4296) ar lūgumu finansiāli atbalstīt Andra Grīnberga grāmatas “Pils uz augšu krīt” izdošanu.

Grāmata uzrakstīta par Cesvaines pils atdzimšanu pēc traģiskās uguns nelaimes un jaunās skolas celtniecību. Atziņām bagātajā darbā atklājas vietējo cilvēku lielums, cildenums, gudrība, neatlaidība un ieguldījums. Cesvaine un Madonas novads uzmirdz savā kultūras un izglītības tradīciju kopšanā un kultūras mantojuma saglabāšanā.

Grāmatas apjoms 200 lpp, tirāža 400 eksemplāri. Izdošanas kopējās tipogrāfijas izmaksas sastāda EUR 5851,00 (*pieci tūkstoši astoņi simti piecdesmit viens euro 00 centi*).

Noklausījusies sniegto informāciju, ņemot vērā 12.12.2024. Kultūras un sporta jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Valda Kļaviņa, Vita Robalte, Zigfrīds Gora), **PRET - NAV, ATTURAS – 1** (Vita Robalte), Madonas novada pašvaldības dome **NOLEMJ**:

1. Piešķirt AS “Latvijas mediji”, reģ.nr. 40103027253, finansiālu atbalstu EUR 585,10 (*pieci simti astoņdesmit pieci euro 10 centi*) apmērā Andra Grīnberga grāmatas “Pils uz augšu krīt” izdošanai no Attīstības nodaļas 2025. gada kultūras jomas budžeta sadaļas “*Atbalsts grāmatu izdošanai, jaunradei*”.
2. Madonas novada pašvaldībai ir tiesības pieprasīt un saņemt 20 (*divdesmit*) grāmatas.

Domes priekšsēdētājs A. Lungevičs

*Vogina 20204906*